# **DECIZIA ETAPEI DE ÎNCADRARE**

## Nr. 00 din 00.07.2022

Proiect

Ca urmare a solicitării de emitere a acordului de mediu adresate de **Câmpean Andrei și Câmpean Paula Mihaela, prin mandatar Borlan Radu Ovidiu,** cu sediul în județul Cluj, municipiul Cluj - Napoca, str. Teodor Mihali, nr. 1, bloc CH 1, ap. 6, înregistrată la APM Salaj cu nr. 920/03.02.2022, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 30.06.2022, că proiectul: ***Comasare parcele, desființare clădiri existente, construire Magazin Penny și Magazin produse din carne și brânzeturi, accese auto și pietonale, trotuare, amenajări exterioare, sistematizare verticală, reclame pe fațadă și în parcare, stâlp cu panou publicitar luminos, împrejmuire perimetrală, branșamente la utilități și organizare de șantier***, propus a fi amplasat în amplasat în județul Sălaj, comuna Crasna, satul Crasna, nr. 1418/ 1418/a/ fn, identificat prin nr. topografic 53376/51362/54854, nr. cadastral 53376/51362/54854,

***nu se supune evaluării impactului asupra mediului și nu se supune evaluării impactului asupra corpurilor de apă.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2, la pct. 10 lit. b) proiecte de dezvoltare urbană, inclusiv construcția centrelor comerciale și a parcărilor auto publice;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare și înregistrare anunţ la sediul Primăriei Comunei Crasna, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:*** Prin proiect se propune desfiinţarea clădirilor existente pe amplasament (3 construcţii cu destinaţia locuinţă) şi construirea unui magazin Penny, de tip supermarket, cu funcțiunea de spații comerciale, pentru desfacerea mărfurilor alimentare şi nealimentare.

Amplasarea pe teren a construcției se va face în partea de nord a lotului, zona liberă până la stradă fiind necesară amenajării acceselor pentru aprovizionare, auto şi pietonale, și parcărilor necesare investiției. Pentru aprovizionare, staționare și descărcare este prevăzută, adiacent magazinului, o rampă de descărcare pentru camioane, cu scară de acces pietonal spre zona de descărcare.

Pentru toate lucrările de construire propuse, depozitarea materialelor se face în suprafaţa de teren a beneficiarului, fără a incomoda vecinii și fără a ocupa căile de circulație.

Magazinul Penny, de tip supermarket, va avea următoarele zone funcţionale: zona de intrare ieșire din zona case de marcat; sală de vânzare organizată pe sortimente; spaţiu sortare mărfuri după recepţionarea acestora, cu funcţiunile conexe; spaţiu social – administrativ; spaţii tehnice; zona carmangerie.

Alte lucrări: lucrări de amenajare a căilor de circulaţie din interiorul incintei, platforme betonate, şi/sau pavate, locuri de parcare, branşamente la utilităţile din zonă, amplasare panouri publicitare, împrejmuire incintă.

Suprafeţe: suprafața totală a terenului - 9496 mp; suprafața construită – 1432,7 mp.

Indicii investițiilor propuse a fi realizate pe terenul cu suprafața de 9496 mp:

* Funcțiunea: magazin de tip supermarket
* Suprafaţă teren: 9496,00 mp
* Dimensiuni maxime: cca. 67,94 x 26,79 m
* Regim de înălțime: P
* Înălțimea maximă: +10.00 m
	+ Hmax atic magazin: +5.35 m
	+ Hmax panou reclamă luminoasă: +7.40 m
	+ Hmax stâlp publicitar: +6.00 m
* suprafaţă construită 1488,47 mp (din plan situație)
	+ Sc magazin Penny Market: 1272,40 mp
	+ Sc carmangerie: 159,90 mp
	+ Sc copertină: 55,62 mp
	+ Sc punct gospodăresc: 4,20 mp
	+ Sc post trafo magazin: 21,00 mp
* Suprafaţă desfășurată: 1488,47 m2
* Suprafaţă utilă: 1306,94 m2 (Su magazin – 1170,22 mp) (sală de vânzare – 847,70 mp) (Su carmangerie – 136,25 m2).

Suprafața parcărilor destinate clienților în incinta lotului: 2760 mp;

Suprafața circulații auto aprovizionare: 423 mp;

Total: 3183 mp – în interiorul limitei de proprietate;

Locuri de parcare - 75 locuri de parcare pentru clienți din care: 3 locuri de parcare pentru persoane cu dizabilități;

Teren amenajat cu gazon/ arbuști/ arbori: 4407,6 mp (46,4%);

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă;

**b3)*utilizarea resurselor naturale, în special a solului, a terenurilor, a apei si a biodiversităţii***:

*Alimentarea cu apă potabilă*, pentru asigurarea cerinţei de apă, Qzimax=1,82 mc/zi și Qzimed=1,52 mc/zi, se va realiza printr-un branșament (PEHD 90 mm, distanța între rețeaua publică și căminul pentru apometru: L=6,76 m) la rețeaua publică locală, administrată de Compania de Apă Someș SA - Sucursala Zalău; punctul de racord la reţeaua publică de apă potabilă are coordonatele Stereo 1970: X(E) = 338667.229; Y(N) = 631481.621; conducte pentru distribuţia apei în incintă, din PEHD, cu Dn=50/63/75/90/110/140 mm.

*Apele uzate menajere*, colectate prin conducte PVC-KG, vor fi evacuate în rețeaua de canalizare menajeră locală, administrată de Compania de Apă Someș SA-Sucursala Zalău; apele provenite de la maşina de spălat, vitrine frigorifice şi instalaţiile de răcire, vor fi trecute printr-un separator de grăsimi, Q=4l/s, înainte de a fi evacuate în reţeaua de canalizare menajeră; punctul de racord la reţeaua publică de canalizare menajeră are coordonatele Stereo 1970: X(E) = 338666.878; Y(N) = 631482.168.

*Apele pluviale convențional curate* (Qpl=23,75 l/s, colectate din incintă prin conducte PVC - KG Dn=250 mm, L=127,45 m), împreună cu apele pluviale potențial impurificate (Qpl=58,72 l/s), colectate prin guri de scurgere de pe suprafețele carosabile şi parcare, epurate printr-un separator de hidrocarburi cu filtru coalescent, Q=75 l/s, vor fi evacuate într-un bazin de retenţie subteran (din PP, V=68 mc), de unde vor fi evacuate controlat, prin pompare (printr-o conductă PVC-KG Dn 250 mm, L=26,07 ) în canalizarea pluvială existentă pe str. Vârşolţului, în punctul cu coordonatele Stereo 1970: X(N) = 631482.627; Y(E) = 338666.231.

Indicatorii de calitate ai apelor uzate menajere evacuate în rețeaua de canalizare menajeră a localităţii vor respecta prevederile HG nr. 352/2005, pentru modificarea și completarea HG nr.188/2002 (NTPA 002) şi condiţiile impuse de operatorul sistemului de canalizare.

Indicatorii de calitate ai apelor pluviale, evacuate în canalizarea pluvială locală, vor respecta prevederile HG nr. 352/2005, pentru modificarea și completarea HG nr.188/2002 (NTPA 001) şi condiţiile impuse de operatorul sistemului de canalizare.

 **b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor.

În perioada de execuţie a proiectului si după realizarea proiectului vor rezulta deşeuri care, vor fi colectate selectiv si se vor valorifica/elimina numai prin operatori economici autorizați.

**b5)** ***poluarea si alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri si condiții pentru limitarea emisiilor în aer, apă precum si gestionarea corespunzătoare a deșeurilor rezultate, realizarea proiectului va conduce la efecte negative nesemnificative atât pe durata proiectului, cât și după realizarea lui.*

***Măsuri generale pentru protecția factorilor de mediu:***

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;

***Măsuri pentru protecția factorului de mediu aer:***

* folosirea de utilaje de construcţie moderne, dotate cu motoare ale căror emisii să respecte prevederile legislaţiei în vigoare;
* reducerea vitezei de circulaţie pe drumurile publice a vehiculelor grele pentru transportul echipamentelor şi a materialelor;
* verificarea vehiculelor care transportă materiale, pentru evitarea răspândirii acestora în afara arealului de construcţie;
* stropirea cu apă a deşeurilor de construcţie depozitate temporar pe amplasament (în perioadele lipsite de precipitaţii);
* diminuarea la minimum a înălţimii de descărcare a materialelor care pot genera emisii de particule;
* stabilirea unui timp cât mai scurt de stocare a deşeurilor din construcţii la locul de producere;
* curăţarea roţilor vehiculelor la ieşirea din şantier pe drumurile publice;
* oprirea motoarelor utilajelor în perioadele în care nu sunt implicate în activitate;
* se recomandă stocarea materialelor în grămezi cât mai compacte (raport suprafața/volum cât mai mic);
* deșeurile vor fi evacuate cât mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza în zilele cu vânt puternic. Se vor programa lucrările în funcție de prognoza meteo;
* autovehiculele și utilajele folosite pentru executarea lucrărilor vor respecta condițiile impuse prin verificări tehnice periodice;
* întreținerea curățeniei la locurile de muncă pentru prevenirea formării de pulberi;
* acoperirea depozitelor de materii prime și materiale reprezintă o măsură de protecție împotriva acțiunii vântului;
* pentru limitarea disconfortului iminent ce poate apărea mai ales pe timpul verii, se vor alege trasee optime pentru vehiculele ce deservesc șantierul. Drumurile de șantier vor trebui udate periodic;
* transportul materialelor de construcție rezultate în urma lucrărilor de desființare, care pot fi antrenate în aer, se va face în mijloace de transport cu benă acoperită;

***Măsuri pentru protecția factorului de mediu sol si subsol:***

* verificarea zilnică a stării tehnice a utilajelor şi echipamentelor;
* colectarea selectivă şi depozitarea temporară a deşeurilor generate pe amplasament, în interiorul perimetrului de lucru, în zone special amenajate în cadrul şantierului;
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți cât și pentru minimizarea emisiilor în aerul atmosferic;
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăţa zona afectată, iar pământul contaminat va fi excavat şi preluat pentru depozitare, tratare sau eliminare de către firme autorizate;
* întreţinerea si repararea utilajelor și mijloacelor de transport se va efectua numai la unități specializate în domeniu;
* depozitarea materialelor de construcții sau a materialului excavat se va face în zonă special amenajate pe amplasament;
* alimentarea cu carburanți a mijloacelor de transport se va face de la stații de distribuție carburanți autorizate, iar pentru utilaje alimentarea se va face numai cu respectarea normelor de protecția a mediului;
* antreprenorul trebuie să asigure pe amplasament material absorbant pentru a putea interveni în cel mai scurt timp posibil în cazul în care s-ar produce poluări accidentale;
* protejarea terenurilor învecinate prin interzicerea depozitării materialelor de orice fel;
* se vor utiliza numai drumurile desemnate pentru transport materiale;

***Măsuri pentru protecția factorului de mediu apă de suprafață si subterană:***

* depozitarea materialelor utilizate în construcţii în spaţii special amenajate;
* manipularea şi utilizarea materialelor de construcţii în activitatea de construcţii astfel încât să se evite antrenarea acestora de apele de precipitaţii;
* aplicarea în caz de necesitate, a tuturor măsurilor de prevenire şi combatere a poluării accidentale, conform prevederilor legislaţiei în vigoare;
* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* apele uzate stocate temporar în bazinul vidanjabil vor respecta prevederile HGR nr. 352/2005 pentru modificarea și completarea HG nr.188/2002, (NTPA 002/2005);
* indicatorii de calitate ai apelorpluviale, evacuate, se vor încadra în prevederile HGR nr. 352/2005 pentru modificarea și completarea HG nr. 188/2002, (NTPA 001/2005);
* indicatorii de calitate ai apelor pluviale potențial impurificate epurate, evacuate, se vor încadra în prevederile HGR nr. 352/2005 pentru modificarea și completarea HG nr. 188/2002, (NTPA 001/2005);
* se va respecta strict proiectul de execuție aprobat;
* monitorizarea și verificarea periodică a stării tehnice a utilajelor, echipamentelor și a mijloacelor de transport și păstrarea acestora în condiții bune de funcționare;
* utilajele și vehiculele nu se vor spăla pe amplasament;
* organizarea de șantier nu va fi amplasată în apropierea cursurilor de apă;
* pentru organizarea de șantier se va proiecta un sistem de colectare a apelor menajere, a apelor tehnologice (dacă există) și a apelor meteorice din zonele cu potențial de impurificare. Apele pot fi colectate în bazine etanșe vidanjabile și/sau toalete ecologice, sau în construcții de epurare. În acest ultim caz, apa epurată poate fi descarcată într-un emisar sau pe terenul înconjurător, cu respectarea NTPA 002/2005;
* toate produsele de natură chimică utilizate precum și cele pulverulente ușoare vor fi amplasate în spații amenajate, ferite de acțiunea ploii sau vântului;
* reţeaua de canalizare menajeră exterioară va fi realizată cu ţevi PVCKG SN4, pozate la panta minimă pentru această conductă (0,7%). Pentru tratarea apelor uzate cu conținut de grăsimi rezultate din carmangerie au fost prevăzute separatoare de grăsimi cu debitul de 4l/s din beton montate îngropat în exteriorul clădirii. După tratare prin intermediul separatoarelor de grăsimi, apele uzate vor fi deverasate în reţeaua exterioară de canalizare menajeră. Toate separatoarele de grăsimi vor fi prevazute cu punct de prelevare probe. Apele uzate menajere la descărcarea în rețeaua publică de canalizare menajeră vor respecta condiţiile/parametrii impuși de NTPA002-2005 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare;
* apele pluviale de pe platforme (drumuri interioare de acces și parcare autoturisme) se vor colecta cu ajutorul gurilor de scurgere și a rigolelor, transportate cu ajutorul unei rețele distincte și vor fi deversate în bazinul de retenție de 68 mc, dar numai după ce vor fi tratate de posibilele infestări cu hidrocarburi cu ajutorul unui separator de hidrocarburi, cu fitru coalescent și decantor de nămol, astfel încât parametrii acestor ape la descărcarea în căminul de racord la canalizarea publică să respecte condiţiile impuse de NTPA002-2005. Apele pluviale de pe acoperiș vor fi transportate direct în bazinul de retenție. Apele colectate în bazinul de retenție vor fi eliberate controlat cu ajutorul unui grup de pompare, pentru a nu o supraîncărca, în rețeaua de colectare ape pluviale existentă pe strada Vârșoltului;

***Măsuri pentru protecția așezărilor umane:***

* se vor respecta cu strictețe perimetrul de implementare a proiectului;
* nu se vor ocupa suprafețe suplimentare pentru depozitarea deșeurilor rezultate, depozitarea temporară de material, staționarea/gararea utilajelor;
* se va respecta întocmai tehnologia propusă prin proiect;
* traficul utilajelor grele pe drumurile locale se va desfăşura pe perioade cât mai scurte şi pe baza unui program strict;
* în cazul folosirii drumurilor publice pentru transportul agregatelor, al betoanelor sau altor materiale de construcţii, se vor prevedea puncte de curățare manuală sau mecanizată a pneurilor de reziduurile din şantier;
* se vor interzice depozitele deşeurilor de orice fel în alte spaţii decât cele amenajate special de comunitatea respectivă;
* în fronturile de lucru se vor prevedea instalaţii sanitare, de preferinţă mobile, cu neutralizare chimică sau bazine vidanjabile etanșe vidanjate periodic. De asemenea, aici se vor interzice operațiuni de schimbare a uleiului, demontarea sau dezasamblarea utilajelor sau mijloacelor de transport;
* realizarea umpluturilor din pamȃnt se va face astfel încat în caz de ploi puternice suprafeţele să nu fie spălate şi erodate cu transport de material solid în afara amprizei lucrărilor;
* fronturile de lucru din zonele circulate de public vor fi delimitate de restul teritoriului cu benzi reflectorizante pentru a demarca perimetrele ce intra în raspunderea executanţilor. De asemenea, ele vor fi marcate cu panouri mobile pe care se vor înscrie elementele lucrării, cu numele şi telefonul persoanei de contact responsabile;
* pe perioada efectivă de lucru, un şantier poate afecta la modul general peisajul, dar dacă este bine organizat şi gospodărit se creaza în final o imagine dinamică, uneori chiar de apreciere a unei lucrări noi, în curs de edificare;
* pentru a restrȃnge şi mai mult efectul asupra peisajului, prin graficele de lucrări se va prevedea o eşalonare a execuţiei, pe o perioadă cȃt mai scurtă;
* gestionarea corespunzătoare/eficientă a deşeurilor din construcţii pentru a nu periclita starea de sănătate a populaţiei şi a nu crea disconfort prin aspectul dezagreabil al acestora;

***Măsuri împotriva zgomotului si vibrațiilor:***

* respectarea programului de lucru stabilit de constructor, cu informarea, respectiv cu luarea în considerare a propunerilor/observaţiilor formulate de publicul interesat;
* folosirea de utilaje care să nu conducă în funcţionare, la depăşirea nivelului de zgomot şi vibraţii admis de normativele în vigoare;
* stabilirea programului de livrare a deşeurilor rezultate din construcţii, cu respectarea programului de lucru stabilit pe şantier;
* aplicarea celor mai bune tehnici disponibile şi a celor mai bune practici de management pentru a minimiza, la sursă, zgomotul şi vibraţiile generate de activităţile de construcţii, oriunde acest lucru va fi posibil;
* monitorizarea eficacităţii măsurilor de atenuare a impactului din categoria celor mai bune tehnici disponibile şi a celor mai bune practici de management, ţinând seama de limitele impuse prin reglementările în vigoare;
* impactul direct al zgomotului şi vibraţiilor va fi redus, temporar, pe termen scurt pe perioada de execuţie a proiectului de construcţii;
* interzicerea în zonă a circulaţiei unor categorii de vehicule în intervalele orare în care se înregistrează un nivel al indicatorilor de zgomot peste limitele admise;
* sursele de zgomot si vibrații specifice care se manifestă în timpul execuției lucrării vor dispărea odată cu închiderea șantierului;
* întreținerea și funcționarea la parametrii normali ai mijloacelor de transport, utilajelor de construcție, precum și verificarea periodică a stării de funcționare a acestora, astfel încât să fie atenuat impactul sonor;
* echipamentele fixe producătoare de zgomot trebuie menținute acoperite cu carcase antifonice;
* echipamentele cu funcționare intermitentă trebuie oprite pe durata în care nu sunt utilizate;

***Lucrări de organizare de șantier***:

Organizarea de şantier va consta în amenajarea unei platforme pentru depozitarea temporară a materialelor de construcţie şi staţionarea utilajelor/echipamentelor ce urmează a fi utilizate în activitatea de construcţii.

*Planificarea şantierului:*

* Împrejmuirea suprafeţei ocupate de organizarea de şantier cu materiale eficiente pentru reţinerea pulberilor;
* Amenajarea căilor de acces a mijloacelor auto prin balastare şi întreţinerea acestora în condiţii corespunzătoare pe durata executării lucrărilor în şantier. Accesul mijloacelor auto se va realiza numai în zonele amenajate în acest sens;
* Dotarea cu utilaje care să nu conducă în funcţionare la depăşirea nivelului de zgomot admis de normativele în vigoare. În fazele de execuţie a săpăturilor şi în perioada realizării lucrărilor de construcţii, se vor lua măsuri pentru atenuarea zgomotului şi vibraţiilor produse prin utilizarea de utilaje/ echipamente/ autovehicule verificate din punct de vedere tehnic;
* Echipamentele tehnice şi instalaţiile din dotarea obiectivului se vor supune verificării periodice în vederea respectării prescripţiilor înscrise în cărţile tehnice ale acestora;
* Asigurarea colectării selective a deşeurilor din construcţii şi evacuarea ritmică a acestora de pe amplasament;

*Localizarea organizării de şantier:*

Proiectul prevede realizarea organizării de şantier pentru executarea lucrărilor de construcţie a obiectivelor aferente proiectului, în incinta proprietăţii titularului, în comuna Crasna, localitatea Crasna, str. Ratinului, nr. nr. 1416, 1418, 1418A, județul Sălaj.

*Descrierea impactului asupra mediului a lucrărilor organizării de şantier:*

Realizarea lucrărilor de demolare și apoi construcţie se va face cu asigurarea tuturor măsurilor specifice de diminuare a impactului asupra mediului, şi anume:

* folosirea de utilaje de construcţie moderne, dotate cu motoare ale căror emisii să respecte legislaţia în vigoare;
* reducerea vitezei de circulaţie pe drumurile publice a vehiculelor grele pentru transportul materialelor;
* stropirea cu apă a pământului excavat şi a deşeurilor de construcţie depozitate temporar în amplasament, în perioadele lipsite de precipitaţii;
* depozitarea deşeurilor de construcţie în mod controlat, în spaţii special destinate şi amenajate şi eliminarea acestor deşeuri prin operatori autorizaţi;
* diminuarea la minimum a înălţimii de descărcare a materialelor care pot genera emisii de particule;
* utilizarea de betoane preparate în staţii specializate, evitându-se utilizarea de materiale de construcţie pulverulente în amplasament;
* oprirea motoarelor utilajelor în perioadele în care nu sunt implicate în activitate;
* oprirea motoarelor vehiculelor în intervalele de timp în care se realizează descărcarea materialelor;
* folosirea de utilaje cu capacităţi de producţie adaptate la volumele de lucrări necesar a fi realizate, astfel încât acestea să aibă asociate niveluri moderate de zgomot;
* utilizarea de măsuri de diminuare a zgomotului la surse (motoarele utilajelor);
* prevederea de spaţii special amenajate, dotate cu pubele pentru colectarea deşeurilor menajere rezultate de la personalul de execuţie şi eliminarea periodică a acestor deşeuri printr-un operator autorizat;
* prevederea de toalete ecologice pentru personalul de execuţie;
* interzicerea eliminării necontrolate a deşeurilor în zonele din vecinătate;
* interzicerea accesului utilajelor mobile sau a vehiculelor aferente şantierului în zonele din vecinătate;
* interzicerea efectuării reparaţiilor utilajelor şi schimbarea uleiurilor în amplasament;
* delimitarea spaţiilor în care se vor executa lucrările de construcţie pentru a se evita afectarea unor perimetre suplimentare celor destinate construirii;
* remedierea imediată a perimetrelor cu sol contaminat ca urmare a eventualelor pierderi accidentale de produse petroliere şi eliminarea solului contaminat prin operatori autorizaţi;
* instruirea periodică a personalului de execuţie privind protecţia mediului;
* desemnarea unor persoane responsabile pentru protecţia mediului în timpul executării lucrărilor de construcţie, cu includerea acestor responsabilităţi în fişele posturilor şi cu prevederea de sancţiuni în cazul nerespectării măsurilor prevăzute;
* în cazul implicării unor terţe părţi în lucrările de construcţie se vor prevedea clauze contractuale cu privire la responsabilităţile ce revin acestora pentru protecţia mediului în amplasament şi în împrejurimi;

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât si pe timpul funcționării construcției.

Titularul proiectului/constructorul va adopta, pe toată perioada implementării proiectului, măsuri pentru diminuarea impactului asupra mediului, după cum urmează:

* Asigurarea întreţinerii corespunzătoare a utilajelor de construcţii şi a mijloacelor de transport, respectarea programului de verificare şi de funcţionare prevăzut în vederea asigurării unui control al emisiilor de gaze de eşapament provenite de la acestea. Realizarea lucrărilor de excavaţii şi transport în perioade fără curenţi importanţi de aer şi aplicarea unor măsuri suplimentare de minimizare a emisiilor: ex. stropirea căilor rutiere, acoperirea cu prelate a mijloacelor de transport;
* Minimizarea, prin realizarea pe amplasament numai a lucrărilor strict necesare în ceea ce priveşte activităţile generatoare de praf: ex. tăierea, măcinarea, şlefuirea materialelor de construcţie, căderi de material, spargerea betonului, etc.;
* Utilizarea apei sau a soluţiilor speciale care măresc eficienţa apei în fixarea prafului la: stropirea căilor de acces în şantier, a zonei de descărcare a materialelor de construcţie.

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 82 din 28.12.2021 emis de Primăria Comunei Crasna, imobilul este situat în intravilanul localității Crasna, folosința actuală: curți, construcții, arabil.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

 d2) natura impactului: - *redusă, pe perioada de execuţie și funcţionare.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II.** Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

Localizarea proiectului:

**Amplasament:** intravilan sat Crasna, nr. 1418/1418a/fn, comuna Crasna, județul Sălaj, curs de apă r. Crasna, mal stâng.

**Corp de apă de suprafață:** RORW2.2\_B1 Crasna – izvoare - amonte ac. Vârşolţ şi afluenţi; RORW2.2.7\_B1, Mortăuţa şi afluenţi.

**Corp de apă subteran:** - ROSO07, r. Crasna, lunca şi terasele;

 - ROCR08, Arad – Oradea - Satu Mare;

Prin proiect se propune desfiinţarea clădirilor existente pe amplasament (3 construcţii cu destinaţia locuinţă) şi construirea unui magazin Penny, de tip supermarket, cu funcțiunea de spații comerciale, pentru desfacerea mărfurilor alimentare şi nealimentare.

- în conformitate cu decizia: *pentru proiectul propus nu este necesară elaborarea Studiului de Evaluare a Impactului asupra Corpurilor de Apă*, decizie eliberată de către Administrația Națională ”Apele Române” Administrația Bazinală de Apă Someș - Tisa, nr. 27/25.05.2022 înregistrată la APM Sălaj cu nr. 4003/25.05.2022, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr. 00 din 00.00.2022,*** eliberat de ***Sistemul de Gospodărire a Apelor Sălaj***:
* Începerea execuției se va anunța cu 10 zile înainte la Sistemul de Gospodărire a Apelor Sălaj.
* Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul investiției va solicita *Aviz de gospodărire a apelor modificator*, conform Ordinului ministrului apelor şi pădurilor nr. 828/04.07.2019.
* Pe parcursul execuţiei lucrărilor se vor lua toate măsurile care se impun pentru evitarea poluării apelor, pentru protecţia factorilor de mediu, a zonelor apropiate, luându-se după caz măsuri de prevenire şi combatere a poluărilor accidentale.
* Recepția lucrărilor se va face în prezența delegatului Sistemului de Gospodărire a Apelor Sălaj.
* La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996, cu modificările şi completările ulterioare.
* Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar, avizul îşi pierde valabilitatea.

***Caracteristicile proiectului si/sau condiţiile de realizare a proiectului:***

* Respectarea condiţiilor din ***Avizul de gospodărire a apelor nr. 00 din 00.00.2022,*** eliberat de ***Sistemul de Gospodărire a Apelor Sălaj***.
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György